open-index/open-wikipedia-markdown huggingface dataset:
As Carroceiras

Como topónimo **As Carroceiras** pode referirse a:

;En Galiza
***As Carroceiras**, lugar da parroquia de San Xurxo de Lourenzá, no concello de Lourenzá;
***As Carroceiras**, lugar da parroquia dos Remedios, no concello de Mondoñedo.

## Véxase tamén
### Outros artigos
***A Carraceira**, lugar da parroquia de Librán, no concello de Baleira;
***A Carriceira**, lugar da parroquia de Fisteus, no concello de Curtis.
Argentina (homónimos)

**Argentina** pode referirse a:

***Arxentina**, país de América do sur.
***Argentina**, xénero de peixes pertencente á familia dos Arxentínidos.
***Argentina**, xénero de plantas pertencente á familia das Rosáceas.
El Centro Galaico

***El Centro Galaico*** foi un periódico editado na Coruña entre 1891 e 1893.

## Historia e características 
Subtitulado *Periódico semanal republicano* apareceu  en xaneiro de 1891. De periodicidade semanal, publicábase os sábados; despois pasou a ser bisemanal, aparecendo os mércores e sábados, e cambiou o subtítulo por *Periódico republicano*. Fundado polo Comité do Partido Centralista, estaba dirixido por José Rodríguez Martínez. Cesou a súa edición non antes de marzo de 1893.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
El Faro de Veiga

***El Faro de Veiga*** foi un periódico editado en Veiga (Ortigueira) entre 1907 e 1914.

## Historia e características 
miniatura|''Escuelas "San Adrián".
Periódico escolar mensual que pareceu en 1907. Editado polos alumnos do Colegio San Adrián fundado pola Sociedad de Instrucción de San Adrián de Santa Clara (Cuba). Rematou a súa edición en 1914.

## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia da Coruña
### Ligazóns externas 
* Prensa ortegana
Curaco de Vélez

**Curaco de Vélez** é un concello chileno da Rexión dos Lagos, localizado na Illa Quinchao, na provincia de Chiloé, no arquipélago do mesmo nome. A súa capital é o pobo homónimo. Ocupa a terceira parte da illa, ó norte, o resto é parte da comuna de Quinchao.

As súas principais actividades económicas son a agricultura (patacas, hortalizas e trigo), a gandaría ovina e bovina, e tamén os cultivos acuícolas de produtos marítimos.

## Véxase tamén 
### Bibliografía 
* "Apuntes históricos de Curaco de Vélez", Carlos Oyarzún Cárdenas, Inscripción intelectual n°144265. 

### Ligazóns externas 
* O Municipio de Curaco de Vélez
Vampire: The Masquerade (homónimos)

***Vampire: The Masquerade*** pode referirse a:
****Vampire: The Masquerade***, un xogo de rol publicado en 1991 por White Wolf Publishing.
****Vampire: The Masquerade - Redemption***, un videoxogo desenvolvido por Nihilistic Software e publicado por Activision no ano 2000.
****Vampire: The Masquerade – Bloodlines***, un videoxogo desenvolvido por Troika Games e publicado por Activision no ano 2004.
Gillette Stadium

**Gillette Stadium** é un estadio situado na cidade de Foxborough, Massachusetts (Estados Unidos), 39 km ao suroeste do centro da capital do estado, Boston, e 32&nbsp;km ao nordés de Providence, Rhode Island. Inaugurado en 2002 co nome de CMGI Field, serve como estadio e sede administrativa dos New England Patriots da National Football League (NFL) de fútbol americano e dos New England Revolution da Major League Soccer (MLS) de fútbol.

## Historia 
O estadio ten capacidade para albergar a 66.829 espectadores, incluíndo 87 palcos de luxo. O estadio é propiedade e está operado por Robert Kraft, dono tanto dos Patriots como do Revolution, a través Kraft Sports Group. Kraft xa era o dono do antigo estadio de Foxborough de 1988, antes incluso de adquirir os Patriots en 1994. Cando a finais desa década se precisou dun novo recinto, pois o antigo, con máis de vinte anos de uso, xa non atendía as necesidades, pensouse en trasladar ao equipo a Hartford, Connecticut. Con todo, a idea foi abandonada e decidiuse construír Gillette Stadium ao lado do antigo Foxboro Stadium.

A construción comezou o 24 de marzo de 2000, sendo dous anos despois, o 11 de maio de 2002, o primeiro evento oficial celebrado no estadio: un partido de fútbol dos Revolution. Porén, a gran cerimonia de inauguración sería o 9 de setembro co partido de fútbol americano entre os Patriots e os Pittsburgh Steelers, reeditando a Super Bowl daquel ano. No ano 2003 foi sede dalgún partido do Mundial de Fútbol feminino.

## Véxase tamén 
### Outros artigos 
* New England Patriots
Foxborough, Massachusetts

**Green Bay** é unha cidade que se atopa no Condado de Norfolk no estado de Massachusetts, Estados Unidos. Está situada a 34&nbsp;km ao suroeste da capital do estado, Boston, e a 32&nbsp;km ao nordés de Providence, Rhode Island. No censo de 2010 a poboación era de 16.865 habitantes. Aínda que "Foxborough" é o nome oficial da cidade, é habitual velo escrito como "Foxboro". De feito, esta escrita é utilizada polo servizo de correos dos Estados Unidos. A cidade é principalmente coñecida por albergar o Gillette Stadium, onde xogan como locais os New England Patriots da National Football League (NFL) de fútbol americano e os New England Revolution da Major League Soccer (MLS) de fútbol.

## Véxase tamén 
### Outros artigos 
* New England Patriots
* New England Revolution
Lingua wu

A **lingua wu** (caracteres chineses: 吳語 , nguphin: ngu niu) é un grupo de variedades lingüísticas semellantes e historicamente relacionadas da lingua chinesa, principalmente falada na provincia de Zhejiang, na cidade de Shanghai, e na provincia de Jiangsu.

Os principais dialectos do wu son o dialecto de Shanghai, o de Suzhou, o de Wuxi, o de Wenzhou, o de Ningbo, o de Hangzhou, o de Shaoxing, o de Jinhua e o de Yongkang. Falantes de lingu wu, como Chiang Kai-shek, Lu Xun e Cai Yuanpei, ocuparon posicións de grande importancia nas modernas cultura e política chinesa. O wu tamén foi usado na Ópera de Shaoxing, que é a segunda máis popular despois da Ópera de Pequín, alén das actuacións do popular comediante Zhou Libo. O wu é falado en gran número de comunidades da diáspora chinesa, con importantes centros de inmigración orixinarios de Qingtian e Wenzhou.

## Notas 
## Véxase tamén 
### Outros artigos 
* Wikipedia en wu
### Ligazóns externas 
;Recursos da lingua wu
* glossika.com
** Dicionario wu
** Clasificación dos dialecos wu – por James Campbell
** Tons nos dialectos wu – Compilados por James Campbell
* Foro lingüístico do chinés wu
Novartis

**Novartis International AG** é unha empresa farmacéutica e multinacional suíza con sede en Basilea, Suíza. É unha das meirandes empresas farmacéuticas en mercado e vendas.

Novartis fabrica fármacos como clozapina (Clozaril), diclofenaco (Voltaren), carbamazepina (Tegretol), valsartan (Diovan) e imatinib mesylate (Gleevec/Glivec). Entre os axentes farmacéuticos adicionais inclúense ciclosporina (Neoral/Sandimmun), letrozol (Femara), metilfenidato (Ritalin), terbinafina (Lamisil), e outros.

En 1996, Ciba-Geigy fusionouse con Sandoz, e as divisións farmacéutico e agroquímica de ámbalas dúas empresas formaron Novartis como unha entidade independente. Outros negocios de Ciba-Geigy e Sandoz foron vendidos, como Ciba Specialty Químicos, que se fixo unha empresa independente. A marca Sandoz desapareceu durante 3 anos, mais foi revivido no 2003 cando Novartis consolidou os seus negocios de fármacos xenéricos a unha soa filial soa e foi nomeada Sandoz. Novartis a súa división de negocio agroquímico e de cultivos transxénicos no 2000 con Syngenta en colaboración con AstraZeneca, o cal tamén vendeu o seu negocio agroquímico.

## Véxase tamén 
### Ligazóns externas 
*
American Football League

A **American Football League (AFL)** foi unha liga profesional de fútbol americano que operou entre en 1960 até 1969, cando se fusionou coa National Football League (NFL). A liga foi creado por un grupo de empresarios que non puideran obter franquías de expansión da NFL co obxectivo de competir con esta última. Os equipos fundadores da AFL foron os New York Titans, os Boston Patriots, os Buffalo Bills e os Houston Oilers da División Leste e Los Angeles Chargers, Denver Broncos, Oakland Raiders e Dallas Texans da División Oeste.

## Historia 
A American Football League foi fundada por empresarios que non obtiveran franquías na NFL e por socios minoritarios. Na súa primeira tempada en 1960, a liga tiña oito equipos: catro en cidades con equipos da NFL (Os Ánxeles, Nova York, Oakland e Dallas) e catro en cidades sen presenza na NFL (Boston, Buffalo, Denver e Houston). En 1961 os Chargers mudáronse de Los Ángeles a San Diego, e en 1963 os Dallas convertéronse nos Kansas City Chiefs, aumentando así a cantidade de cidades alternativas á NFL. Miami incorporouse á liga en 1966 e Cincinnati en 1968, para un total de dez equipos. A AFL foi emitida por televisión pola cadea ABC desde 1960 até 1964, e a NBC a partir de 1965. Mediante os ingresos dos contratos de televisión, os equipos iniciaron unha guerra económica coa NFL para contratar os mellores xogadores. Ademais se implementaron medidas para aumentar o interese do público, como colocar os apelidos dos xogadores no dorsal das camisetas, e adoptar a conversión de dous puntos.

En maio de 1966, os New York Giants da NFL asinaron un contrato con Pete Gogolak, quen tiña un contrato vixente cos Buffalo Bills do AFL, violando o acordo entre ambas as ligas. En xuño, ambas as ligas asinaron un acordo para fusionarse, acordando que ningún equipo quedaría excluído nin cambiaría de cidade. Ao final da tempada 1966−67 disputaríase un partido entre os campións de ambas as ligas, e en 1970 ambas as ligas integrarían os seus calendarios. Este partido entre os campións de ambas ligas é o hoxe coñecido como Super Bowl.

### Equipo ideal da historia da AFL 
miniatura|Joe Namath (Jets).
Os seguintes xogadores foron escollidos en 1969 polo Comité do Salón da Fama da American Football League como membros do equipo ideal de toda a historia da competición:

## Franquías 
Actualmente, dúas das oito divisións da NFL están completamente compostas por ex-equipos da AFL: a AFC Oeste (Broncos, Chargers, Chiefs e Raiders) e a AFC Leste (Bills, Dolphins, Jets e Patriots). Adicionalmente, os Bengals xogan na AFC Norte e os Tennessee Titans (antigamente Oilers) na AFC Sur.

## Finais da AFL 
*Cursiva* – Finalista da Super Bowl, **Negra** – Campión da Super Bowl

## Notas 
## Véxase tamén 
### Outros artigos 
* National Football League
El Intransigente (Vilagarcía de Arousa)

***El Intransigente*** foi un semanario editado en Vilagarcía de Arousa entre 1908 e 1910.
## Historia e características 
De periodicidade semanal, apareceu en marzo de 1908.

## Notas 
## Véxase tamén 
### Bibliografía 
*
El Intransigente (A Coruña)

***El Intransigente*** foi un periódico editado na Coruña en 1891.

## Historia e características 
Periódico republicano federal, apareceu en febreiro de 1891.

## Notas 
## Véxase tamén 
### Outros artigos 
* Lista de publicacións impresas da provincia da Coruña
NFC North

A **NFC North** ou **División Norte** é unha das catro divisións que compoñen National Football Conference (NFC) da National Football League (NFL) de fútbol americano. Alcumada a "Black & Blue Division" (do inglés: *División negra e azul*) pola aspera e dura rivalidade entre os equipos, actualmente está composta por catro equipos: Chicago Bears, Detroit Lions, Green Bay Packers e Minnesota Vikings. Entre 1970 e 2001 a NFC Norte foi coñecida co nome de NFC Central. Entre 1977 e 2001 formaron parte da división os Tampa Bay Buccaneers, sendo posteriormente trasladados á NFC Sur.

## Historia 
A división foi creada en 1967 como a Central Division da Confrencia Oeste da NFL, existindo esta durante tres temporadas antes da fusión AFL-NFL. Despois da fusión mudou o seu nome a NFC Central, o cal mantivo até a creación das oito divisións de 2002. Os catro actuais equipos da división levan xogando na mesma división ou conferencia desde que os Vikings se uniron á liga en 1961. Os Bears, Lions e Packers, por outra banda, levan xuntos desde o comezo do formato de conferencias da NFL en 1933. Debido a que os equipos levan xogando desde aquela entre si un mínimo de dúas veces por ano, coa excepción da temporada de 1982, acurtada por folga, a división enteira está considerada de gran rivalidade.

## Equipos 
## Campións de división 
[miniatura|300px|[Minnesota Vikings (20 títulos)]]
[miniatura|300px|[Green Bay Packers (16 títulos)]]
[miniatura|300px|[Chicago Bears (11 títulos)]]
[miniatura|300px|[Detroit Lions (3 títulos)]]

## Véxase tamén 
### Outros artigos 
* National Football Conference
Don Necesario

***Don Necesario*** foi un semanario editado en Lugo en 1909.

## Historia e características 
Periódico semanal liberal, apareceu o 30 de maio de 1909. Estaba dirixido por Manuel Castro Beloy.

Reapareceu en marzo de 1934.

## Notas 
## Véxase tamén 
### Bibliografía 
*
Argentina (xénero)

***Argentina*** é un xénero de peixes teleósteos da orde dos osmeriformes, o tipo da familia dos arxentínidos,

## Especies 
Na actualidade existen 13 especies recoñecidas:
* *Argentina aliceae* (Cohen e Atsaides, 1969) 
* *Argentina australiae* (Cohen, 1958)
* *Argentina brasiliensis* (Kobyliansky, 2004)
* *Argentina brucei* (Cohen & Atsaides, 1969) 
* *Argentina elongata* (Hutton, 1879)
* *Argentina euchus* (Cohen, 1961)
* *Argentina georgei* (Cohen & Atsaides, 1969)
* *Argentina kagoshimae* (Jordan & Snyder, 1902)
* *Argentina sialis* (Gilbert, 1890) 
* *Argentina silus* (Ascanius, 1775)
* *Argentina sphyraena* (Linnaeus, 1758) 
* *Argentina stewarti* (Cohen e Atsaides, 1969)
* *Argentina striata* (Goode & Bean, 1896)

Ademais coñécense tres extintas:
* †*Argentina antarctica* (Schwarzhans, 2016)
* †*Argentina longirostris* (Schwarzhans, 2003)
* †*Argentina tricrenulata* (Stinton, 1965), anteriormente coñecida como *Argentina erratica* (Roedel, 1930)

## Galería 

Ficheiro:Fish4096 (5188068058).jpg|*Argentina silus* 
Ficheiro:Argentina elongata (no common name).gif|*Argentina elongata*
Ficheiro:Striated argentine ( Argentina striata ).jpg|*Argentina striata*

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Eschmeyer, W. N.; R. Fricke & R. van der Laan, eds. (2016): *Catalog of Fishes: Genera, Species, References*. (Ver en liña).
* Nelson, Joseph S. (2006): *Fishes of the World* (4th ed.). Nova York: John Wiley & Sons, Inc. ISBN 0-471-25031-7.
* Schneider, M. (1995): "Argentinidae", pp.&nbsp;858–859. En: W. Fischer, F. Krupp, W. Schneider, C. Sommer, K. E. Carpenter & V. Niem eds. *Guia FAO para Identificación de Especies para los Fines de la Pesca. Pacífico centro-oriental. Volumen III. Vertebrados*. Roma: FAO. ISBN 92-5-303675-3.
* Van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N.; Froese, R. (2001): "Pisces", en: Costello, M. J. et al. (Eds.) *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, 50. ISBN 2-85653-538-0, pp.&nbsp;357–374.

### Ligazóns externas 
* *Argentina* Linnaeus 1758  en Fossilworks.
* *Argentina* na ADW.
Archispirostreptus gigas

***Archispirostreptus gigas*** é un milpés xigante africano, que se cre é a especie máis longa de diplópodos existente, que crece ata os 38,5&nbsp;cm de lonxitude e 67&nbsp;mm de circunferencia. Ten aproximadamente 256 patas, aínda que o seu número de patas cambia con cada muda, polo que pode variar dun individuo a outro.

É unha especie moi estendida nas terras baixas de África oriental, desde Mozambique a Kenya, pero raramente chega a altitudes de 1.000 m. Vive principalmente en bosques, pero pode tamén encontrarse en áreas de hábiats costeiros que teñan algunhas árbores. Os milpés xigantes teñen principalmente dous modos de defensa para cando se senten ameazados: enroscarse formando unha apertada espiral deixando exposto só o seu exoesqueleto, e a secreción dun líquido irritante por poros do seu corpo. Este líquido pode ser nocivo se se introduce nos ollos ou na boca.

## Notas 
## Véxase tamén 
### Ligazóns externas 
* Giant African Millipede (*Archispirostreptus gigas*), Point Defiance Zoo & Aquarium
* Milpés xigantes como mascotas 
* *Archispirostreptus gigas*  Imaxes (en ruso)
Illacme plenipes

***Illacme plenipes*** é un diplópodo (milpés) siforrínido que se encontra na rexión central do estado de California. Algúns individuos chegan a ter 750 patas, polo que é o animal con máis patas do mundo. Viuse por primeira vez en 1926, mais non foi redescuberto ata 2005. É unha das dúas especies do xénero *Illacme*. Unha segunda especie, *Illacme tobini*, descubriuse e nomeouse en 2016.

miniatura|dereita|Femia de *I. plenipes* con 662 patas.

## Patas 
Aínda que ningún milpés ten mil patas, o que máis se achega a esa cifra é *I. plenipes*. Como media esta especie ten unhas 600 patas, o dobre que a media dos milpés, pero hai rexistros de individuos con 750. Malia esta gran cantidade de patas, o animal é bastante pequeno, mesmo en comparación con outros milpés. As femias crecen aproximadamente ata 2,5&nbsp;cm; os machos son aínda un pouco menores e con menos patas.

## Historia taxonómica 
A especie descubriuna en San Benito County, que está dentro da Provincia Florística de California, en 1926 o científico federal Orator Cook e describírona formalmente Cook e Harold F. Loomis en 1928. Cook e Loomis describiron a especie sen deixar ilustracións e ata 1996 non se proporcionaron as primeiras ilustracións grazas a Rowland Shelley do North Carolina Museum of Natural Sciences, que reexaminou os espécimes orixinais. Porén, a especie non se volveu a ver viva de novo ata que foi redescuberta en 2005, case 80 anos despois, por Paul Marek, que entón era un estudante da East Carolina University. Marek publicou o seu descubrimento na revista *Nature*. Marek e colegas deron unha descrición máis detallada da anatomía e ecoloxía de *I. plenipes* en 2012.

## Clasificación 
*Illacme* pertence á orde Siphonophorida e á familia Siphonorhinidae. É o único sifonorrínido coñecido no hemisferio occidental, aínda que Shelley suxeriu que se deberían encontrar máis especies no sur de California e México. O parente máis próximo de *Illacme* non foi determinado, pero un probable candidato é *Nematozonium filum* do sur de África, que tamén ten un corpo longo e estreito e característicos gonópodos.

## Notas 
## Véxase tamén 
### Ligazóns externas 
*
*Artigo da BBC sobre *Illacme plenipes* cunha película
Antropopatía

dereita|180px
O termo **antropopatía** refírese á asignación de características psicolóxicas ou sentimentos humanos a outros seres. Agás no ámbito relixioso, é algo que ocorre, xeralmente de modo involuntario, nas interaccións das persoas coas cousas, plantas ou animais, como por exemplo o feito de parolar co animal de compaña.

Na literatura popular hai exemplos de abondo deste fenómeno:
* falso como unha burra
* puta como as galiñas
* astuto como un raposo
* fiel como un can
* agudo como un allo
* xordo como unha tapia

## Notas
John Astor (homónimos)

**John Astor** (1923–1987) foi un político inglés membro da familia Astor.

**John Astor** pode referirse tamén a:

*John Jacob Astor (1763–1848), empresario xermano-americano e primeiro membro prominente da familia Astor. 
*John Jacob Astor III (1822–1890), financeiro e filántropo americano.
*John Jacob Astor IV (1864–1912), empresario americano finado no RMS Titanic. 
*John Jacob Astor, 1º Baron Astor de Hever (John Jacob Astor V) (1886–1971), político anglo-americano.
*John Jacob Astor VI (1912–1992), fillo de John Jacob Astor IV, empresario.
*Jakie Astor (Sir John Jacob Astor VII) (1918–2000), político e deportista inglés.
*John Astor, 3º Baron Astor de Hever (John Jacob Astor VIII) (nado en 1946), político e empresario inglés.
Königin der Nacht

[miniatura|300px|Königin der Nacht, entrada antes da súa primeira aria ("O zittre nicht, mein lieber Sohn"). Posta en escena por [Karl Friedrich Schinkel (1781-1841) para unha produción de 1815.]]
**Königin der Nacht** (en galego **A Raíña da Noite**), é unha das personaxes de *Die Zauberflöte*, a última ópera escrita por Wolfgang Amadeus Mozart. Königin der Nacht é a nai da protagonista, Pamina. Esta personaxe só ten dúas intervencións na ópera: "O zittre nicht, mein lieber Sohn" (no primeiro acto) e "Der Hölle Rache kocht in meinem Herzen" (no segundo acto). Na primeira das súas arias mostra unha falsa aparencia de nai amante e aldraxada, mais na segunda amosa o seu carácter real, ameazando a Pamina con repudiala se non asasina a Sarastro aproveitando a confianza que el ten nela.

O papel, que require dunha soprano coloratura, presenta unha gran dificultade polo rexistro vocal que presenta (dun re4 a un fa6), pola gran cantidade de notas picadas e pola variada gama dinámica que esixe.

## Notas
Saint-Denis-d'Aclon

'''Saint-Denis-d'Aclon''' é unha comuna francesa do departamento do Sena Marítimo, na rexión da Normandía. Ten 2,42&nbsp;km² e 140 habitantes.
Autopista, unha navallada á nosa terra

***Autopista, unha navallada á nosa terra***, tamén coñecida como ***Autoestrada, unha navallada á nosa terra***, é unha curtametraxe documental dirixida por Llorenç Soler. O documental detalla a construción da autoestrada do Atlántico, destacando a resistencia popular á súa construción durante a transición. O filme realizouse en 1977, dous anos despois da morte do ditador Francisco Franco.

O filme foi realizado a petición da coordinadora de afectados da que formaban parte os arquitectos César Portela e Salvador Tarragó.

## Argumento 
Como a maioría dos filmes de Soler, céntrase nas prácticas posiblemente explotadoras a través das testemuñas das persoas afectadas. Este documental explora o colectivo de granxeiros galegos e a unificación política para loitar contra a construción da autoestrada que cortaría Galicia en dous.

Ao final tamén serve como ferramenta para crear conciencia política para inspirar o futuro activismo. Na conclusión do documental o narrador anima o espectador a mobilizarse. O filme contrasta os conceptos de modernización atraso para suxerir unha infraestrutura colonial que dea a entender o poder político representado pola autoestrada e os seus beneficios. Na montaxe o filme tamén documenta a vida rural, a cultura, as tradicións populares e as festas en Galicia durante a década de 1970.

## Notas 
## Véxase tamén 
### Bibliografía 
* 
### Ligazóns externas 
* *Autopista, unha navallada á nosa terra*, en YouTube
* Cicatrizou a navallada?
Alcon

**Alcon** é unha empresa médica global especializada en produtos de coidado dos ollos con sede en Hünenberg, Suíza.  A sede central estadounidense de Alcon  atópase en Fort Valor, Texas. Alcon é unha filial de Novartis.

## Notas 
## Véxase tamén 
### Ligazóns externas 
* Páxina oficial de Alcon
Andrest

**Andrest** é unha comuna francesa do departamento do Altos Pireneos, na rexión da Occitania. Ten 6,19&nbsp;km² e 1.420 habitantes.
Partícula beta

miniatura|Partícula β
As **partículas beta** (Partícula β) son produtos das desintegracións chamadas beta, como a que ten lugar a partir do potasio 40.

## Tipos 
[miniatura|Os tres tipos de partículas radioactivas; **1)** [Radioactividade alfa debida ós núcleos de helio, parada por unha folla de papel.**2)** Radioactividade beta (electrón ou positrón), bloqueada por unha folla de aluminio.**3)** Radioactividade gamma absorbida por unha folla grosa de chumbo.]]
Existen dous tipos de partículas e radioactividade beta.
# Pode tratarse dun electrón, no caso dunha desintegración β-, que será acompañado por un antineutrino electrónico. Este tipo de desintegración está provocada por un exceso de neutróns. Unha *partícula beta* é semellante a calquera outro electrón (por exemplo, ós que se pode atopar na codia electrónica dos átomos) pero cunha helicidade á esquerda ('levoxira'). descontando a radioactividade beta, en conxunto os electróns teñen helicidade nula.
# No caso dunha desintegración β+, trátase dun antielectrón (ou positrón) e a radiación será acompañada dun neutrino electrónico. Esta desintegración é provocada por un exceso de protóns.

## Historia 
Henri Becquerel, experimentando con fluorescencia, atopou de xeito accidental que o uranio exposto a unha placa fotográfica, envolta nunha protección de papel negro, emitía sobre aquela unha radiación descoñecida que non podía suprimirse ó xeito de como se facía cos raios X.

Ernest Rutherford continuou os experimentos e descubriu dous tipos diferentes de radiación:

* partículas alfa (α), non amosadas nas placas de Becquerel ao seren absorbidas doadamente polo envoltorio de papel negro;
* partículas beta, cen veces máis penetrantes que as alfa.

Publicou os seus resultados no 1899.

No 1900, Becquerel mediu a relación masa-carga (*m*/*e*) para as partículas beta polo método de J.J.&nbsp;Thomson, usado para estudar os raios catódicos e identificar o electrón. Atopou que *e*/*m* para unha partícula beta é o mesmo que para un electrón de Thomson, e polo tanto suxeriu que de feito son o mesmo.

## Uso 
A Radioactividade β inducida por estas partículas presenta características facendo que se usen dende hai tempo en autoradiografía para o marcado radioactivo e o trazado radioactivo de moléculas en organismos o mecanismos biolóxicos (bioloxía molecular, secuenciación xenética e fisiopatoloxía no que concirne por exemplo ás ligazóns, hibridación in situ ou inmunohistoquímica).

## Notas 
## Véxase tamén 
### Bibliografía 
* Point JJ & Franeau J (1964) ''Effets isotopiques dans l'interaction des rayons β avec la matière*. Journal de Physique, 25(3), 356-358, PDF, 3 páx.
* Trippe TG, Barbaro-Galtieri A, Kelly RL, Rittenberg A, Rosenfeld AH, Yost GP, ... & Particle Data Group (1976) *Review of particle properties.'' Reviews of Modern Physics, 48(2), S1 (resumo).
### Outros artigos 
* Radioactividade
Pobo chopi

O **pobo chopi** é un grupo étnico do sur de Mozambique, principalmente nos distritos de Zavala e Inharrime, ambos na provincia de Inhambane. Este pobo viviu tradicionalmente da agricultura de subsistencia, porén moitos abandonaron a súa terra natal para mudarse ás cidades.

## Descrición
O pobo chopi ten lingua propia, un idioma pertencente á familia de linguas bantús, non obstante moitos falan en lingua guitonga e en portugués como linguas secundarias. Entre os pobos veciños atópanse os changana, un grupo do pobo tsonga que viven no suroeste, na provincia de Gaza, e que invadiron o territorio chopi no século XIX. Moitos emigraron a Suráfrica en busca de traballo. Historicamente, algúns chopi foron escravizados.

Os chopi son coñecidos internacionalmente polo instrumento musical mbila e a danza asociada, unha manifestación cultural considerada pola Unesco Patrimonio Cultural Inmaterial da Humanidade. Os chopi identifícanse culturalmente, como pobo, co elefante.

## Notas
NFC East

A **NFC East** é a **División Leste** da National Football Conference (NFC) da National Football League (NFL) de fútbol americano. Actualmente está composta por catro equipos: Dallas Cowboys, New York Giants, Philadelphia Eagles e Washington Redskins. A NFC East poder ser considerada como a división economicamente máis valiosa da NFL, xa que os catro equipos están entre os as dez franquías con maior valor (Cowboys 1º; Giants 3ª; Redskins 5ª; Eagles 10ª). A seguinte división máis próxima é a AFC North, na cal o seu equipo menos valioso ocupa o vixésimo sexto posto (Cincinnati Bengals).

## Historia 
A división foi creada en 1967 co nome de National Football League Capitol Division, a cal tamén foi coñecida como a Capitol Division ou División Capitol despois da fusión da AFL-NFL en 1970. Esta división tamén incluía aos St. Louis Cardinals. Os Cardinals seguiron xogando nesta división até 2002, ano no que foron trasladados á NFC West. Aínda que outros equipos está xeograficamente máis ao leste que Dallas, os Cowboys permaneceron na NFC Leste debido á intención da NFL de manter as rivalidades clásicas dos Cowboys cos outros tres equipos da división (particularmente cos Redskins).

## Equipos 
## Campións de división 
[miniatura|300px|[Dallas Cowboys (22 títulos)]]
[miniatura|300px|[Washington Redskins (9 títulos)]]
[miniatura|300px|[Philadelphia Eagles (9 títulos)]]
[miniatura|300px|[New York Giants (8 títulos)]]

## Notas 
## Véxase tamén 
### Outros artigos 
* National Football Conference
Arapaima gigas

***Arapaima gigas*** é unha especie de peixes amazónicos, que antes se pensaba que era a única especie do xénero *Arapaima*. Actualmente o xénero *Arapaima* foi subdividido en varias especies. Houbo unha certa confusión na clasificación da especie dentro do xénero e a identificación e identidade de individuos descritos, debido aos cambios taxonómicos e á perda de varios espécimes tipo.

## Distribución 
*A. gigas* é orixinario das augas da conca do río Amazonas; está presente no Brasil, Güiana e o Perú.

A especie foi introducida en partes do leste de Asia, ora co obxectivo de pesca ora accidentalmente.

## Notas 
## Véxase tamén 
### Ligazóns externas 
### Bibliografía 
* 
*
Bon

O topónimo **Bon** pode referirse a:

;En Galiza
***Bon Aire**, lugar da parroquia de Xoibán, no concello de Vilalba;
***Bon de Abaixo**, lugar da parroquia de Beluso, no concello de Bueu;
***Bon de Arriba**, lugar da parroquia de Beluso, no concello de Bueu;
***Bon Xesús**, lugar da parroquia de Barallobre, no concello de Fene;
***Bonaval**, lugar da parroquia de Burgueira, no concello de Oia;
***Boncomezo**, lugar da parroquia de Gustei, no concello de Coles;
***Bons**, lugar da parroquia de Larín, no concello de Arteixo.

;Mosteiro de Galiza
***Mosteiro do Bon Xesús de Trandeiras**, en Trandeiras (A Pena, Xinzo de Limia).

## Véxase tamén
### Outros artigos
Alegría (Vigo)

***Alegría*** foi un semanario editado en Vigo de outubro de 1909 a agosto de 1910.

## Historia e características 
Semanario satírico e ilustrado con caricaturas, aparece en 1909. Fundado e dirixido por Francisco Miguel Llanos Trápaga. Entre os seus colaboradores figuraron Maximiliano Vidales Espinosa e José Cao Moure. Promoveu varios concursos, entre eles un de fotografías de nenos. Publicou 36 números.

## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Pontevedra
Galería de imaxes da fauna de Galicia

**Galería de imaxes** da fauna de Galicia.

## Fauna de Galicia 
### Anfibios e réptiles 

Ficheiro:Escancer 01-07-cropped.jpg|Exemplar xuvenil de escáncer común (*Anguis fragilis*) no Grove
Ficheiro:Iberolacerta monticola.003 - Fragas do Eume.jpg|Lagarta da serra (*Iberolacerta monticola*) nas Fragas do Eume
Ficheiro:Natrix maura.002 - Serra de Enciña de Lastra.JPG|Cobra viperina (*Natrix maura*) na Serra da Enciña da Lastra
Ficheiro:Lagartixa (Podarcis bocagei), A Coruña.jpg|Lagarta galega (*Podarcis bocagei*), A Coruña
Ficheiro:Salamandra salamandra.001 - Fragas do Eume.jpg|Píntega común (*Salamandra salamandra*) nas Fragas do Eume

### Aves 

Ficheiro:Bubela, Noalla.jpg|Bubela (*Upupa epops*) fotografada en Noalla (1994)
Ficheiro:Faisán Dourado GDFL.jpg|Faisán común (*Phasianus colchicus*),  Teaño (Estacas, Cuntis)
Ficheiro:Merlo063eue.jpg|Merlo (*Turdus merula*) en Bastavales
Ficheiro:Ovos de merlo, no seu niño.JPG|Ovos de merlo no seu niño
Ficheiro:Bastavales Galiza-Lavandeira.jpg|Lavandeira en Bastavales (Brión)

### Insectos e arañas 

Ficheiro:Spider cutted.jpg|Foto dunha araña (*Segestria florentina*) realizada en Mandaio
Ficheiro:VacaLoura 313P.jpg|Escornabois (*Lucanus cervus*)
Ficheiro:Avesporeiro no Couto.JPG|Niño de avésporas na parroquia do Couto, no concello de Narón.
Ficheiro:Bolboreta nocturna.Galicia.01.jpg|*Noctua pronuba*
Ficheiro:Libelula Imperator.jpg|Libélula (*Anax imperator*) na lagoa de Valdoviño
Ficheiro:Formiga.Galicia.jpg|Formiga do xénero *Camponotus*, Bastavales, Brión

### Invertebrados 

Ficheiro:Pollicipes pollicipes, Percebes de Galicia (Spain).jpg|*Pollicipes pollicipes*, percebes de Galicia
Ficheiro:Caracol-snail with feces.jpg|*Cornu aspersum* en Bastavales (Brión)
Ficheiro:Navallas 01-02.jpg|Dous "atados" de navallas dispostas para a venda.

### Mamíferos 

Ficheiro:Ovellas en Narón.JPG|Ovellas en Narón
Ficheiro:Dozón, Bidueiros, A Gouxa 02-11.JPG|Vaca cachena en Dozón (Pontevedra)
Ficheiro:Mosteiro 1 Feira Labrega becerro rubio 04.jpg|Becerro da raza Rubia Galega na I Feira Labrega de Mosteiro (Meis)

### Peixes 

Ficheiro:Cria de rodaballos 1.jpg|Piscifactoría de rodaballos (*Psetta maxima*).

## Véxase tamén 
### Outros artigos 
*Lista de anfibios de Galicia
*Lista de aves de Galicia
*Lista de crustáceos de Galicia
*Lista dos mamíferos de Galicia
*Lista de réptiles de Galicia
*Galería de imaxes de Galicia
Miranda!

**Miranda!** é un grupo musical arxentino de pop rock e electropop melodramático; formado no 2001. O nome Miranda! é unha homenaxe ó actor arxentino Osvaldo Miranda.

## Historia 
### Comezos 
Miranda! foi formado o 27 de xullo de 2001 polos cantantes Alejandro Sergi e Juliana Gattas, o guitarrista Leandro Fontes e o programador Bruno de Vincenti. O grupo debutou nos escenarios en xullo de 2001, e logo dunha primeira tempada na que se presentou en recitais de propostas independentes e festas electrónicas, Miranda! conseguiu o 3º posto no rubro Revelación 2002 da enquisa anual da revista Rolling Stone e foi un dos candidatos ó Premio Clarín 2002, do rubro espectáculo, na categoría "Música rock revelación". Outra das condecoracións que conseguiu nese primeiro ano foi que o guitarrista de Soda Stereo, Gustavo Cerati, votou á canción "Imán" como a mellor do ano na enquisa do Suplemento S! de Clarín.

En novembro de 2002 lanzan o seu primeiro álbum titulado É Mentira, o cal foi gravado na casa de Bruno de Vincenti. Logo, o mesmo foi editado por *Secsy Discos* en asociación coa canle televisiva Locomotion, onde se exhibiron e difundiron os primeiros cortes de difusión co videoclip de *Bailarina.* A fin dese mesmo ano, Osvaldo Miranda coñeceu ao conxunto en cuestión nun encontro no Festival "Patas para arriba", nun bar da Capital Arxentina.

En 2003 apareceron as primeiras evidencias de que o grupo estaba destinado a ter un éxito masivo. Nicolás Monoto Grimaldi, incorporouse á banda destacándose no baixo. Doutra banda, logo das súas primeiras aparicións en MTV, Miranda! ofreceu o seu primeiro concerto nun teatro, algo que sen dúbida marcaría unha etapa decisiva na carreira musical dos seus integrantes. Foi no ND/Ateneo da Cidade de Buenos Aires, oito horas antes da presentación esgotáronse as 600 localidades da sala. Nesa velada presentouse como invitado Gustavo Cerati que interpretou xunto á banda o tema "A túa cicatriz en min" (*remixado* por Miranda!), e a canción "O teu xogo".

## Discografía 
### Álbums de estudio 
* *Es mentira* (2002)
* *Sin restricciones* (2004)
* *El disco de tu corazón* (2007)
* *Es imposible!* (2009)
* *Magistral* (2011)
* *Safari* (2014)
* *743* (2017)

### Álbums ó vivo 
* *En vivo sin restricciones* (2005)
* *El disco de tu corazón + vivo* (2007)
* *Directo!* (2009)
* *Luna Magistral* (2012)
* *Vivo* (2016)

### EP 
* *Quereme!* (2006)

### Álbums recompilatorios 
* *El templo del pop* (2008)
* El templo del pop 2 (2016)

## Notas 
## Véxase tamén 
### Ligazóns externas 
*Páxina oficial
Palometón

O **palometón** (***Lichia amia***) é unha especie de peixe mariño da familia Carangidae. É a única especie do xénero Lichia. Nativo do Mediterráneo e da costa occidental e oriental de África até a India, así como tamén da Península Ibérica. Tamén visto no Mar Negro Pode acadar o metro e medio de lonxitude e un peso de case vinte quilos. Habita as zonas costeiras onde forma pequenas bancadas para cazar outros peixes máis pequenos, como o *Pomatomus saltatrix*.
 
## Notas
Mo-Do

**Fabio Frittelli**, nado en Monfalcone o 24 de xullo de 1966 e finado en Udine o 6 de febreiro de 2013, máis coñecido polo seu pseudónimo **Mo-Do**, foi un músico italiano de música electrónica, que acadou certa fama na década dos anos 1990. Malia ser italiano, as súas cancións estaban en alemán. O nome *Mo-Do* estaría orixinado nas iniciais da súa vila de orixe (Monfalcone) e do día do seu nacemento (*Domenica*, domingo en italiano) respectivamente.

## Carreira 
Frittelli comezou a súa carreira como Mo-Do tras coñecer ó produtor italiano Claudio Zennaro. Posteriormente traballou con outros produtores, en ocasións citados como membros do seu grupo,  como Fulvio Zafret, Mario Pinosa e Sergio Portaluri. O seu principal tema de éxito foi o sinxelo "Eins, Zwei, Polizei" (coproducido xunto a Zennaro e Zafret) que acadou o primeiro posto nas listas musicais de Alemaña, Austria e Italia.

### Suicidio 
Frittelli apareceu morto no seu fogar en Udine o 7 de febreiro de 2013, ós 46 anos de idade. Segundo o informe policial, Fritelli suicidárase.

## Discografía 
### Álbum de estudio
* *Was ist das?* (Metronome Records, 1995)

### Sinxelos
## Notas 
## Véxase tamén
### Ligazóns externas 
* Mo-Do - Eurodance Encyclopedia
Arapáimidos

Os **arapáimidos** (**Arapaimidae**) son unha familia de peixes de auga doce osteoglosiformes coñecidos por ter linguas óseas. Esta familia inclúe os xéneros *Arapaima* do Amazonas e o *Heterotis* de África. As especies desta familia considérase ás veces que forman parte da familia Osteoglossidae.

Un estudo xenético mostrou que os Arapaimidae (*Arapaima* e *Heterotis*) diverxiron dos Osteoglossidae hai uns 220 millóns de anos, durante o Triásico tardío. Dentro dos osteoglósidos, a liñaxe que deu lugar ao *Osteoglossum* suramericano diverxiu hai uns 170 millóns de anos, durante o Xurásico medio.  O xénero asiático e australiano *Scleropages* separouse hai uns 140 millóns de anos, durante o Cretáceo inicial.

## Notas
Aphonnic

**Aphonnic**, en ocasións estilizado como **APHONNIC**, é un grupo musical de metalcore melódico e metal alternativo con orixe en Vigo. O grupo leva publicados cinco discos de estudio. Para o último deles, titulado *Indomables*, o grupo comezou unha campaña de *crowfunding* para a súa publicación, chegando finalmente a un acordo e asinando co selo Maldito Records. O grupo recibiu o Premio da Música Maketón outorgado pola cadea de radio LOS40 Vigo ó mellor disco dun grupo local en tres ocasións, nos anos 2006, 2013 e 2016, e o Premio Martín Codax na categoría de metal no ano 2017.

## Membros
*Richi - Baixo
*Chechu - Voz
*Iago - Guitarra
*Alén - Batería

## Discografía
miniatura|dereita|thumbtime=9|"JERRY"
**Silencce* (2003)
**Foolproof* (2006)
**Héroes* (2013)
**Indomables* (2016)
**La Reina* (2020 - Autoeditado Maldito Records)
**Crema* (2024)

## Notas
## Véxase tamén
### Ligazóns externas
*
Anna Pavlova

**Anna Pavlovna (Matveyevna) Pavlova** (), nada o  en San Petersburgo (Imperio Ruso) e finada na Haia o 31 de xaneiro de 1931, foi unha *prima ballerina* rusa de finais do século XIX e principios do XX, sendo considerada unha das primeiras grandes figuras do ballet e sendo considerada a mellor bailarina clásica do momento. Foi unha das artistas principais do Ballet Imperial Ruso dos Ballets Russes de Sergei Diagilev. Pavlova é especialmente recoñecida polo papel da *Morte do cisne*, que foi creado para ela por Michel Fokine, e, coa súa propia compañía, converteuse na primeira bailarina en realizar unha xira por todo o mundo.

Formada na prestixiosa escola do Ballet Imperial, debutou como solista no mesmo en 1899 e foi *prima ballerina* en 1905. Con todo, a súa consagración a nivel mundial chegou en 1910, xa nos Ballets Russes de Diagilev, a onde chegou en maio de 1909. Morreu prematuramente por mor unha pulmonía en 1931 aos 49 anos.

## Notas 
## Véxase tamén 
### Ligazóns externas 
* Anna Pavlova en danzaballet.com
Letras y Deportes

***Letras y Deportes*** foi unha revista editada en Vigo en 1909.

## Historia e características 
Revista literaria e deportiva, apareceu o 18 de xaneiro de 1909. Semanario dirixido por Miguel de Zárraga, foron os seus redactores o propio director Miguel de Zárraga, Humberto Cuíñas, Avelino Rodríguez Elías e Herberto Blanco Rodríguez. Imprimiuse nos obradoiros tipográficos de *Faro de Vigo*.

Está considerada como unha das primeiras publicacións do xénero en Galicia. Cesou probablemente co número vinte.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Lista de publicacións impresas da provincia de Pontevedra
Miguel de Zárraga

**Miguel de Zárraga Hernández**, nado en Madrid o 14 de abril de 1883, e finado en Hollywood (Os Ánxeles) o 26 de decembro de 1941, foi un escritor e xornalista español.

## Traxectoria 
[miniatura|350px|De pé, de esquerda a dereita: [Humberto Cuíñas, Rafael Fuembuena, Blas Agra Mancebo, **Miguel de Zárraga**, Luis Suárez Gutiérrez, Eugenio Fernández Leis e Julián García Larrú. Sentados Enrique Pereira Borrajo, Miguel Fernández Lema, Emilio Rodal e Antonio Fernández Arreo. Asociación da prensa de Vigo, 1909.]]
Estudou na Universidade de Madrid e despois traballou como xornalista, sendo redactor de *España* e *El Diario Universal*. Instalouse en Vigo en 1908, onde foi redactor de *Faro de Vigo*, dirixiu *Letras y Deportes* e estreou varias obras de teatro. En 1910 marchou a Cuba para ser redactor do periódico *El Triunfo*. Posteriormente foi aos Estados Unidos como correspondente de *ABC* e desempeñou a representación da Sociedade Xeral de Autores de España e doutras entidades literarias. Publicou reportaxes na prensa de Nova York, Londres, París e de países de fala hispana. Dende 1927 impartiu cursos na Universidade de Middlebury (Vermont), na rama española de produción escénica, e recibiu en 1929 un título honorífico de Master of Arts. Marchou aos Ánxeles en 1930 e traballou nos estudios MGM e Fox escribindo guións e argumentos orixinais a partir de adaptacións de diálogos ao castelán para a filmación de versións españolas e dobraxes; supervisou rodaxes e foi director de diálogos. En 1936 substituíu a René Borgia como xefe do departamento de publicidade estranxeira de Columbia Pictures, e interveu como asesor en ''When You're in Love* (1937) e *Only Angels Have Wings* (1939).

## Obras 
### Teatro 
**Muñeca*, 1901.
**Gérmenes malditos*, 1903.
**Eva*, 1906.
**El compañero de viaje*, 1907.
**La moral de lo inmoral*, 1908.
**El coto real*, 1910.
**El germen*, 1910.

### Novela 
**Pasión de amor'', 1900.

## Vida persoal 
Casou coa xornalista Elena de la Torre, e foi pai de Miguel de Zárraga de la Torre (1908-1971).

## Notas 
## Véxase tamén 
### Ligazóns externas 
* Miguel de Zárraga
Lingua arhuaca

A **lingua arhuaca**, tamén coñecida como **ikʉ**, é unha lingua indíxena americana da familia chibcha, falada en Colombia polo pobo arhuaco. Ten 14&nbsp;301 falantes, todos en Colombia, principalmente na rexión de Serra Nevada de Santa Marta. O 90% deles son monolingües na súa lingua nativa.

## Notas 
## Véxase tamén 
### Bibliografía 
* Frank, Paul. 1985. *A grammar of Ika*. PhD thesis. Universidade de Pennsylvania.
* Frank, Paul. 2000. *Ika syntax*. Dallas, TX: Summer Institute of Linguistics.
* Landaburu, Jon. 2000. La lengua Ika , en *Lenguas indigenas de Colombia: Una visión descriptiva*. Bogota: Instituto Caro y Cuervo*.*
Killswitch Engage (álbum de 2000)

***Killswitch Engage*** foi o título do álbum de estrea do grupo estadounidense de metalcore Killswitch Engage, publicado o 4 de xullo de 2000 a través do selo Ferret Music. Foi a única publicación do grupo por medio deste selo, xa que posteriormente o grupo asinaría un contrato co selo Roadrunner Records. As reedicións do disco nos anos 2005 e 2007 publicáronse tamén baixo o selo de Roadrunner Records..

## Listaxe de cancións
## Persoal
;Killswitch Engage
* Jesse Leach – Voz.
* Joel Stroetzel – Guitarra.
* Mike D'Antonio – Baixo.
* Adam Dutkiewicz – Batería.
;Produción
* Adam Dutkiewicz

## Notas
Lingua tibetana

A **lingua tibetana** (en ; Wylie: *Bod skad*) é a lingua estándar máis falada das linguas tibéticas. Está baseada na fala de Lhasa, un dialecto Ü-Tsang (tibetano central). Por esta razón, a lingua tibetana é a miúdo chamado **tibetano de Lhasa** (en ; Wylie: ''Lha-sa'i skad*). O tibetano é unha lingua oficial da Rexión Autónoma do Tíbet, na República Popular da China. A lingua escrita está baseada no tibetano clásico e é altamente conservadora.

## Rexistros 
Como moitas linguas, o tibetano ten varios rexistros lingüísticos:
* *Phal-skad* ("lingua demótica"): a fala vernácula.
* *Zhe-sa* ("fala educada e respectuosa"): o estilo formal da lingua, particularmente de Lhasa.
* *Chos-skad'' ("lingua relixiosa"): o estilo literario no que están escritos os textos litúrxicos e as obras clásicas.

## Notas 
## Véxase tamén 
### Outros artigos 
* Wikipedia en tibetano
### Bibliografía 
* 
*
Michel Fokine

**Michael Fokine** (, *Mikhail Mikhailovich Fokin*), nado o  en San Petersburgo (Imperio Ruso) e finado en Nova York (Estados Unidos) o 22 de agosto de 1942 foi un innovador coreógrafo e bailarín ruso.

Logo de ingresar con nove anos na prestixiosa escola do Ballet Imperial Ruso, e logo de graduarse pasou a formar parte da compañía, ascendendo rapidamente ao posto de bailarín solista grazas á súa magnífica técnica e expresividade, e un ano despois (1905) converteuse en profesor da escola. Posteriormente aceptou a oferta de Sergei Diagilev para pasar a formar parte dos Ballets Russes como coreógrafo principal, xa que para el supuña poder poñer en práctica as súas ideas, que rexeitaban a mímica convencional e integraban a danza, a música, o argumento, a escenografía e o vestiario nunha soa unidade. A relación de Fokine e os Ballets Russes deu como resultado a creación dun importante repertorio para a compañía de Diagilev.

## Notas 
## Véxase tamén 
### Ligazóns externas 
* Fokine Estate Archive
Rarefacción

[miniatura|210px|Exemplo de rarefacción na [Fase dunha onda|fase dunha onda sonora. Unha parte reflicte a compresión que experimenta o medio, e a outra a súa expansión ou *rarefacción*.]]
A **rarefacción** é a redución da densidade dun elemento, normalmente entendida coma unha redución de presión respecto a presión local. Ao xeito dunha onda de compresión, pode viaxar en ondas (ondas sonoras, por exemplo). As ondas rarefactadas tamén existen na natureza. Unha onda de rarefacción común é a área de baixa presión relativa a raíz dunha onda de choque.

## Notas
Sydney (homónimos)

O topónimo **Sydney** pode referirse a:
***Sydney**, capital de Nova Gales do Sur, en Australia.
***Sydney**, cidade de Nova Escocia, no Canadá.
***Sydney**, cidade da Columbia Británica, no Canadá.

## Véxase tamén
### Outros artigos
*Sidney (homónimos)
Mission: Impossible

***Mission: Impossible*** é unha serie de televisión estadounidense creada e producida por Bruce Geller. Relata as historias dun equipo secreto do goberno coñecido como Impossible Missions Force (IMF). Na primeira tempada, o equipo é liderado por Dan Briggs, interpretado por Steven Hill; Jim Phelps, interpretado por Peter Graves, toma o relevo para o resto das tempadas.

## Véxase tamén 
### Bibliografía 
* 
* 
### Ligazóns externas 
*
Alfabeto tibetano

O **alfabeto tibetano** é un alfasilabario empregado para escribir as linguas tibéticas como a lingua tibetana, así como o dzongkha, o sikkimese, o ladakhi, e ás veces, o balti. A forma impresa do alfabeto é chamada escrita uchen mentres que a forma escrita a man e cursiva é chamada escrita umê.

O alfabeto está moi vencellado á identidade étnica tibetana, e emprégase no Tíbet, en Bután, na India e no Nepal. O alfabeto tibetano é de orixe india e é o pai do alfabeto limbu e do alfabeto lepcha, e tamén do multilingüe Alfabeto de 'Phags-pa.

## Notas 
## Véxase tamén 
### Outros artigos 
* Diacríticos do alfabeto tibetano